恐怖鳥

恐怖鳥，又名駭鳥，恐鶴，係一類大型嘅肉食性同唔識飛嘅雀鳥，喺6200萬-200萬年前嘅新生代，南美洲係非常普遍嘅獵食者。牠們約有1-3米高。現今最接近牠們嘅相信係叫鶴科。泰坦巨鳥係恐怖鳥中一種較大嘅物種，亦係唯一一種喺南美洲以外嘅北美洲發現。在300萬年前形成巴拿馬地峽時出現嘅南北美洲生物大搬風，佢係當中唯一大型獵食者。泰坦巨鳥嘅祖先不明。

恐怖鳥有人咁高，係恐龍絕種後差不多地位最高嘅獵食者，而且同當時其他可怕嘅肉食性動物一同棲息。佢嘅咀演化到成個肉鉤咁，好似鷹嘴，可以撕開獵物嘅肉，亦可以一啖呑咗成隻同狗咁大嘅獵物落肚。恐怖鳥嘅腿骨堅硬、肌肉強壯，可以完全擊碎中等大小獵物嘅骨骼，然後慢慢咁吸食獵物骨骼中富含營養嘅骨髓。奔跑速度相當快，據科學家估計，恐怖鳥跑速可達每個鐘97公里，重快過獵豹。荷里活電影公元前10000年(10000BC)裏面所拍嘅食人巨鳥，其實就係恐怖鳥。

分類 
恐怖鳥其下有5個亞科，包含了13個屬及17個種：
 雷鳴鳥亞科
 雷鳴鳥屬
 梅氏雷鳴鳥
 Physornis
 P. fortis
 副雷鳴鳥屬
 巴西副雷嗚鳥
 恐鶴亞科
 恐鶴屬
 長腿恐鶴
 Devincenzia
 D. pozzi
 泰坦鳥屬
 泰坦巨鳥
 巴塔哥尼亞鳥亞科
 巴塔哥尼亞鳥屬
 P. marshi
 Andrewsornis
 A. abbotti
 Andalgalornis
 A. steulleti
 Psilopterinae
 Psilopterus
 P. bachmanni
 P. lemoinei
 P. affinis
 P. colzecus
 Procariama
 P. simplex
 Paleopsilopterus
 P. itaboraiensis
 Mesembriornithinae
 Mesembriornis
 M. milneedwardsi
 M. incertus

依個分類無包括喺歐洲發現嘅Sophiornithidae，依類動物後嚟發現係貓頭鷹嘅原始親屬。

絕種原因 
有科學家認為，大約喺300萬年前，南美洲、北美洲大陸板塊曾發生過碰撞，從此喺北美洲生活嘅食肉獸開始陸續喺南美洲出現。一啲考古專家認為，就係因為南北美洲大陸碰撞，令大量北美洲食肉獸湧晒去南美洲，喺唔夠爭嘅情況下，恐怖鳥開始慢慢走向滅亡。

雀
絕種動物